Autoceļš A13 (Latvija)

|}
A13 autoceļš Krievijas robeža (Grebņeva)—Rēzekne—Daugavpils—Lietuvas robeža (Medumi) ir augstākās kategorijas Latvijas autoceļš, kas savieno Krievijas robežu pie Grebņovas caur Rēzekni un Daugavpili  ar Lietuvas robežu pie Medumiem. A13 (izņemot divus posmus Rēzeknē un Daugavpilī) ietilpst starptautiskajā autoceļā E262. Autoceļa kopgarums ir 163,4 km un tas visā garumā ir ar asfaltbetona segumu.

 Vēsture 
 ar Krievijas impērijas ķeizara Nikolaja I pavēli sāka Varšavas-Kauņas-Daugavpils-Pēterburgas pasta trakta projektēšanu. Būvniecības darbi norisinājās no 1830. līdz 1836. gadam.

 Rekonstrukcija 
No 2013. gada līdz 2014. gadam pārbūvēja 11,90 km garu posmu no Andronovas līdz Maltai (61,30 km — 73,20 km). Darbus veica SIA ACB, un Kohēzijas fonds līdzfinansēja 85% no izmaksām.

No 2015. gada augusta līdz 2016. gada augustam pārbūvēja 6,65 km garu ceļa posmu no Medumiem līdz Lietuvas robežai (156,4 — 163,05 km). Un arī tajā pašā laikā, no 2015. gada maija līdz 2016. gada augusta pārbūvēja 21,58 km garu ceļa posmu no Spoģiem līdz Daugavpilij (113,12 km — 134,7 km). Abus pārbūves darbus veica SIA Binders, darbi no Spoģiem līdz Daugavpilij izmaksāja 14 810 709 eiro (ar PVN), no tā, 85% (jeb 12 589 103) bija līdzfinansēts no Kohēzijas fonda, savukārt darbi no Medumiem līdz Lietuvas robežai izmaksāja 12 827 703 eiro (ar PVN), no tā, 85% (jeb 10 903 548 eiro) bija līdzfinansēts arī no Kohēzijas fonda. 

No 2017. gada februāra līdz tā gada decembrim pārbūvēja 11,7 km garu ceļa posmu no Daugavpilij līdz Medumiem (144,7 km — 156,4 km). Pārbūves darbus veica SIA Binders par līgumcenu 14 450 696 eiro (ar PVN), no tā, 85% (jeb 12 283 091 eiro) bija līdzfinansēts no Kohēzijas fonda. 

No 2020. gada augusta līdz 2021. gada novembrim veica pārbūves darbus divos posmos - vienu 820 m garumā no rotācijas apļa ar autoceļu A12 līdz Rēzeknes ziemeļu robežai (46,91 km — 47,73 km) kopā ar 9,4 km garu autoceļa A12 posmu no Greivuļiem līdz Greiškāniem (96,6 km — 106 km), un otru 4,4 km garumā no Rēzeknes dienvidu robežas līdz Balbišiem (53,4 km — 57,8 km). Būvdarbu ietvaros arī atjaunoja asfaltbetona segumu uz 3,46 km gara autoceļa posma no Balbišiem līdz Andronovai (57,8 km — 61,26 km). Darbus uz autoceļa A12 un 820 m garajā posmā uz A13 veica SIA ACB par līgumcenu 9 323 417 eiro (ar PVN), savukārt pārbūves un atjaunošanas darbus uz A13 no Rēzeknes līdz Andronovai veica SIA Binders par līgumcenu 7 193 955 eiro (ar PVN), un abus pārbūves darbus finansēja valsts budžets.

No 2022. gada septembra līdz 2023. gada novembrim pārbūvēja 11,18 km garu ceļa posmu no Grebņovas līdz Kārsavai (2,90 km — 14,08 km). Pārbūves laikā arī izbūvēja jaunu rotācijas apli Kārsavā ar autoceļiem P45 un P50. Būvdarbus veica SIA ACB par līgumcenu 8 941 162 eiro (ar PVN), no tā, 85% (jeb 7 599 987 eiro) bija līdzfinansēts no Kohēzijas fonda. 

 Atsauces 

 Ārējās saites 

Kategorija:Valsts galvenie autoceļi
Kategorija:Autoceļi Daugavpilī
Kategorija:Autoceļi Augšdaugavas novadā
Kategorija:Autoceļi Ludzas novadā
Kategorija:Autoceļi Preiļu novadā
Kategorija:Autoceļi Rēzeknē
Kategorija:Autoceļi Rēzeknes novadā